Oficialusis leidinys L 116 , 22/04/2004 p. 0009 - 0014



Komisijos reglamentas (EB) Nr. 740/2004 2004 m. balandžio 21 d. iš dalies keičiantis Reglamentą (EB) Nr. 141/2004, nustatantį Tarybos Reglamento (EB) Nr. 1257/1999 dėl Čekijos Respublikai, Estijai, Kiprui, Latvijai, Lietuvai, Vengrijai, Maltai, Lenkijai, Slovėnijai ir Slovakijai taikomų pereinamojo laikotarpio kaimo plėtros priemonių taikymo taisykles EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos stojimo sutartį, ypač jos 2 straipsnio 3 dalį, atsižvelgdama į Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos stojimo aktą, ypač į jo 41 straipsnio pirmąją pastraipą, kadangi: (1) 1999 m. gegužės 17 d. Tarybos reglamento (EB) Nr. 1257/1999 dėl Europos žemės ūkio orientavimo ir garantijų fondo (EŽŪOGF) paramos kaimo plėtrai ir iš dalies pakeičiančio bei panaikinančio tam tikrus reglamentus [1] 33j straipsnyje numatyta specifinė laikina parama viso užimtumo ūkininkams Maltoje. Remiantis Maltos valdžios institucijų pateikta informacija ir laikantis Komisijos reglamento (EB) Nr. 141/2004 [2] reikia nustatyti didžiausias paramos sumas trims numatytos išmokos rūšims. (2) Reglamento (EB) Nr. 1257/1999 33 straipsnio 2a ir 2b dalyse nustatytos nuostatos, leidžiančios nukrypti nuo tam tikrų priemonės nuostatų, susijusių su to reglamento 21a, 21b ir 21c straipsniuose nustatytų standartų laikymusi. Reikėtų nustatyti išsamias šių leidžiančių nukrypti nuostatų taikymo taisykles. (3) Be to Reglamento (EB) Nr. 141/2004 II priede pateiktas kaimo plėtros priemonių sąrašas turėtų būti suderintas su Komisijos reglamento projekto, nustatančio išsamias Tarybos reglamento (EB) Nr. 1257/1999 dėl kaimo plėtros paramos iš Europos žemės ūkio orientavimo ir garantijų fondo (EAGGF) taikymo taisykles, II priedo 8 punkte nustatytu sąrašu. (4) Reglamento (EB) Nr. 141/2004 II priedo finansinėje lentelėje numatytos išlaidos grafoje "Kiti veiksmai". Reikia patikslinti veiksmų rūšis, kurioms taikoma ši antraštė. (5) Reglamento (EB) Nr. 1257/1999 33l straipsnio 4 dalyje klasifikuojamos vietovės, kurioms gresia miškų gaisrai, turi būti nurodytos, kaip kaimo plėtros plano dalis. Todėl Reglamento (EB) Nr. 141/2004 III priedą reikia atitinkamai papildyti. (6) Todėl Reglamentą (EB) Nr. 141/2004 reikėtų atitinkamai iš dalies pakeisti. (7) Šiame reglamente numatytos priemonės atitinka Žemės ūkio struktūrų ir kaimo plėtros komiteto nuomonę, PRIĖMĖ ŠĮ REGLAMENTĄ: 1 straipsnis Reglamentas (EB) Nr. 141/2004 iš dalies keičiamas taip: 1. III skyrius papildomas tokiu 5a straipsniu: "5a straipsnis Viso užimtumo ūkininkai Maltoje Reglamento (EB) Nr. 1257/1999 33j straipsnio antroje pastraipoje numatytų išmokų suma neviršija didžiausios metinės sumos ūkiui ir metiniam darbo vienetui, kaip nustatyta I priedo A punkte." 2. "IV SKYRIUS NAUJOSIOMS VALSTYBĖMS NARĖMS TAIKOMOS LEIDŽIANČIOS NUKRYPTI NUOSTATOS 5b straipsnis Griežtų standartų įgyvendinimas 1. Su investicijomis, kurių reikia siekiant atitikti standartą, susijusias išlaidas, kaip minima Reglamento (EB) Nr. 1257/1999 33l straipsnio 2b dalyje, nustato kompetentinga valdžios institucija, kaip standartų išlaidas. Šios standartų išlaidos apskaičiuojamos remiantis objektyviais kriterijais, pagal kuriuos galima nustatyti atskirų veiklos rūšių išlaidas atsižvelgiant į specifines vietos sąlygas ir išvengiant per didelio kompensavimo. 2. Ūkininkas, pagal Reglamento (EB) Nr. 1257/1999 33l straipsnio 2b dalį gaunantis paramą, kad galėtų laikytis normos, kuri jau yra privaloma, toliau išlaiko teisę gauti to reglamento II antraštinės dalies atitinkamai V ir VI skyriuje minimas kompensacines išmokas ir žemės ūkio paramą investicijos laikotarpiu, jeigu jis laikosi kitų tą paramą užtikrinančių sąlygų ir atitinkamo standarto investicinio laikotarpio pabaigoje. 6 straipsnis Agrarinė aplinkosauga Reglamento (EB) Nr. 1257/1999 33m straipsnio 2 dalies antrojoje pastraipoje numatyta metinė maksimali suma už hektarą akmeninių sienų Maltoje priežiūrą ir išsaugojimą nurodyta I priedo B punkte. 7 straipsnis Gamintojų grupės Maltoje 1. Tik tos gamintojų grupės, kurios sudaro mažiausią gamintojų sektoriuje procentą ir atstovaujančios mažiausią gamybos sektoriuje procentą turi teisę gauti minimalią paramą, kaip numatyta Reglamento (EB) Nr. 1257/1999 33d straipsnio 3 dalies trečiojoje pastraipoje. 2. Minimali paramos suma, apskaičiuota, kaip mažai gamintojų grupei suformuoti reikalingų išlaidų išraiška, nurodyta I priedo C punkte." 3. V skyrius papildomas tokiu 9a punktu: "9a straipsnis Paraiškos ir patikrinimai, susiję su griežtų standartų įgyvendinimo priemone Norint gauti paramą pagal Reglamento (EB) Nr. 1257/1999 33l straipsnio 2b dalį, dalyvavimo schemoje prašymų patikrinimai, kaip numatyta Reglamento (EB) Nr. 445/2002 59 straipsnyje (arba naujojo reglamento 67 straipsnyje) turi užtikrinti, kad investicija reikalinga siekiant laikytis konkretaus standarto. Jeigu dalyvavimo schemoje prašymas susijęs su metine paramos suma, viršijančia 10000 eurų, į tokio prašymo patikrinimą turi būti įtrauktas ir apsilankymas vietoje. Norint gauti šio straipsnio pirmoje pastraipoje numatytą paramą, mokėjimo prašymų patikrinimai, kaip numatyta Reglamento (EB) Nr. 445/2002 59 straipsnyje (arba naujojo reglamento 67 straipsnyje) turi užtikrinti, kad investicija buvo atlikta. Jeigu mokėjimo prašymas susijęs su metine paramos suma, viršijančia 10000 eurų, į tokio prašymo patikrinimą turi būti įtrauktas ir apsilankymas vietoje." 4. I priedas pakeičiamas šio reglamento I priedu. 5. II priedas pakeičiamas šio reglamento II priedu. 6. III priedas iš dalies keičiamas laikantis šio reglamento III priedo. 2 straipsnis Įsigaliojimas Šis reglamentas įsigalioja Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos stojimo akto įsigaliojimo dieną. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2004 m. balandžio 21 d. Komisijos vardu Franz Fischler Komisijos narys [1] OL L 160, 1999 6 26, p. 80. Reglamentas su paskutiniais pakeitimais, 2003 m. stojimo aktu. [2] OL L 24, 2004 1 29, p. 25. -------------------------------------------------- I PRIEDAS " I PRIEDAS Maltai taikomų paramos priemonių dydžių lentelė A. 5a straipsnyje minima didžiausia suma: Dalykas | eurai | | Parama viso užimtumo ūkininkams | | | Už drėkinamą žemę | 766 | Vienam hektarui | Už nedrėkinamą žemę | 213 | Vienam hektarui | Už gyvulininkystės ūkius | 67 | Gyvulių vienetui | Didžiausia išmoka vienam ūkiui | 14500 | Metiniam darbo vienetui | B. 6 straipsnyje minima didžiausia suma: Dalykas | eurai | | Didžiausias mokėjimas už akmeninių sienų priežiūrą ir išsaugojimą | 2000 | Vienam hektarui | C. 7 straipsnio 2 dalyje minima suma: Dalykas | eurai | | Gamintojų grupės steigimo parama | 63000 | Pirmieji metai | 63000 | Antrieji metai | 63000 | Tretieji metai | 63000 | Ketvirtieji metai | 50000 | Penktieji metai | " -------------------------------------------------- II PRIEDAS " II PRIEDAS +++++ TIFF +++++ +++++ TIFF +++++ " -------------------------------------------------- III PRIEDAS Reglamento (EB) Nr. 141/2004 III priedas iš dalies keičiamas taip: 1) I dalis papildoma tokiu II punktu: "II. Viso užimtumo ūkininkai Maltoje A. Pagrindinės ypatybės: - nėra. B. Kiti faktoriai: - viso užimtumo ūkininko apibrėžimas." 2) 3 skirsnis pakeičiamas taip: "3. Naujoms valstybėms narėms taikomos leidžiančios nukrypti nuostatos I. Įpareigojančių standartų įgyvendinimas A. Pagrindinės ypatybės: - standartų, į kurių investicijų išlaidas reikia atsižvelgti, sąrašas ir reikalingų investicijų apibūdinimas. B. Kita informacija: - investicinės standartų išlaidos kiekvienam tinkamam standartui, įskaitant informaciją apie standartų išlaidas pateisinančius apskaičiavimus, - kiekvieno tinkamo standarto investicijos laikotarpio(-ių) trukmė ir pasirinkimo pagrindimas, - nuostatos, numatančios patikrinimą, kad investicijos remiamos pagal "Įpareigojančių standartų įgyvendinimo" priemonę netinka paramai pagal Reglamento (EB) Nr. 1257/1999 II antraštinės dalies I skyrių, - be Reglamento (EB) Nr. 445/2002 (arba naujojo reglamento) II priedo 12 punkto 2 dalies, nuoroda apie šio reglamento 9a straipsnio įgyvendinimą. II. Žemės ūkio produktų perdirbimo ir prekybos gerinimas A. Pagrindinės ypatybės: - nėra. B. Kiti faktoriai: - įmonių, kurioms taikomas pereinamasis laikotarpis, sąrašas, kaip minima Reglamento (EB) Nr. 1257/1999 33l straipsnio 3 dalyje. III. Miškininkystė A. Pagrindinės ypatybės: - nėra. B. Kiti faktoriai: - teritorijos klasifikacija pagal miško gaisrų rizikos laipsnį." --------------------------------------------------